প্রসেনজিতের গান গেয়ে ভাইরাল যুবক!

উত্তর ২৪ পারগণা: বাদাম কাকুর ‘ কাঁচা বাদাম’ এর পর এবার ভাইরাল কুলপির যুবক। প্রসেনজিৎ চট্টোপাধ্যায়ের ১০০ টি সিনেমার নাম নিয়ে গান বেঁধেছেন তিনি। আর সেই গানই এখন নেট দুনিয়ায় একেবারে ভাইরাল।

১৯ এর দশকের বাংলা ফিল্ম ইন্ডাস্ট্রির সেরা নায়ক বলতেই এক কথায় মাথায় আসে প্রেসেনজিতের নাম। আট থেকে আশি সকলেই তাঁর ভক্ত। তাঁর ছবি মানেই হিট। সিনেমার গান সকলের মুখে মুখে ঘুরত। কিন্তু কজনেরই বা তাঁর প্রত্যেকটি সিনেমার নাম একেবারে ঠোঁটস্থ? কুলপির যুবক সেই অসাধ্য সাধন করে দেখান। যুবকের নাম পীযূষ ভুরে। কুলপি বিধানসভার করঞ্জলী গ্রাম পঞ্চায়েতের বাঁশতলার বাসিন্দা তিনি। তবে প্রসেনজিৎ চট্টোপাধ্যায়ের সিনেমার গান নয়, ১০০ খানা সিনেমার নাম নিয়ে তৈরি করেছেন তিনি গান, আর যা তাঁকে ইতিমধ্যেই ভাইরাল করে দিয়েছে।

আরও পড়ুন: অক্ষয় তৃতীয়ার দিন জগন্নাথ মন্দিরের উদ্বোধন দিঘায়, জানালেন মুখ্যমন্ত্রী

জানা যাচ্ছে, ছোটবেলা থেকেই গানের চর্চা করতেন তিনি। পরিবারও গানের পরিবার। বাবা কীর্তন শিল্পী ছিলেন, আর সেই দেখা দেখি তাঁরও ইচ্ছে হয় বড় হয়ে তিনি শিল্পী হবেন। তবে বাঁধা হয়ে দাঁড়িয়েছিল অভাব। অভাবের তাড়নায় পড়াশোনা শেষ করে পাড়ারই এক কাজ শুরু করেন পীযুষ। কিন্তু মনে ছিল অদম্য জেদ। কিছু তাঁকে করতেই হবে। তাই দোকানের পাশাপাশি যখনই সময় পেতেন গুনগুন করে গেয়ে উঠতেন প্রসেনজিৎ চট্টোপাধ্যায় সিনেমার গান।

এরপর একদিন তিন বন্ধু মিলে ঠিক করেন প্রসেনজিৎ চট্টোপাধ্যায়ের একশ খানা ছবির নাম নিয়ে তৈরি করবেন গান। যেই কথা সেই কাজ। গান তৈরি করে সোশ্যাল মিডিয়ায় পোস্ট করতেই নিমিষে ভাইরাল হয়ে যায় সেই গান। শুধু সোশ্যাল মিডিয়াতে ভাইরালই হন না তিনি, পাশাপাশি কলকাতার বিভিন্ন জায়গা থেকে তার গান গাওয়ার সুযোগও আসছে। একটি ছবিতে গান গাওয়ার কথা ও চলছে তাঁর।

দেখুন অন্য খবর